9ct Vintage Oval Diamond Earrings - TheJewelleryWorkshop
Home>Classic Collection>Earrings>9ct Vintage Oval Diamond Earrings
9ct Yellow & White Gold Vintage Earrings
SKU: 25659 Categories: Bridal Jewellery, Classic Collection, Earrings, Earrings Tags: 9ct Gold Stud Earrings, Diamond Earrings, Diamond Stud Earrings, Wedding, White Gold Stud Earrings, Yellow Gold Stud Earrings Uncategorized | Demilander
afrikaans, Demilander, herinneringe, honde, kleintyd, Pa,, plaas, skape, Uncategorized, Vrystaat, wapens
Oktober 31, 2017 Sungazer	1 Kommentaar
Ons was oppad huis toe van die Dorp af, na kerk of a skool funksie. Dit was donker nag. Net die kar se ligte om die pad te kan sien. Al met die grond pad. Die gorrel-gorrel van die wielle op die grond sus my vaak. Verby die graansuier, die treinspoor, af langs oom Basie se plaas, Oom Jaap se plaas, maar Oom Jaap hulle het dorp toe getrek. Net na ons afgedraai het in ons paadjie in, sien ons die man daar staan langs die doring draad. Ons het hom gevang in ons 80s audi en daar staan hy gevries in die lig. Waarheen gaan hy so in die donker sonder ‘n lig of enige hulp? Hy soek vir moeilikheid so laat in die nag, wie weet hy mag dalk n skaap steel. Dit was nie iemand wat ons geken het nie. My Pa het gestop en sy pistool onder die kar se sitplek uitgehaal. My Ma het gesê, nee my skat moennie, maar my Pa het nie gehoor nie. My Pa skiet ‘n skoot in die lug, dit weergalm deur die stil nag. Van die man langs die pad was daar geen teken nie. Die doring draad bewe.
Dit bring my by my Pa en sy wapens. Sy wapens was veilig weggesit in n brandkluis langs die ouer bed. Net hy het ‘n sleutel gehad. Miskien het my Ma ook een gehad. ‘n Punt 22, ‘n pistool, ‘n windbuks, ‘n baie ou geweer van die boereoorlog, en dan ook ‘n hael geweer. Ek is seker dit was die tipiese wapens wat enige boer daai tyd in sy brandkluis sou gehad het. Daar was ook juwele, belangrike papiere en verrassend genoeg ‘n afkinpsel van my jong kind hare vas gebind met ‘n swart fluweel bandjie.
Waarvoor het my Pa sy wapens gebruik? Vir beskerming, ja sekerlik maar ek kan die kere wat hy dit vir beskerming moes gebruik het op een hand tel. Daar was die keer toe daar in die middel van die nag ‘n ou karretjie gestop het in ons agter plaas. Die honde het geblaf vir die man met sy woeste hare. Toe nog ‘n vreemdeling. My Pa was daar waggend met sy pistool. Wie was hy? Wat soek hy daar? Die man was toe sy toekomstige skoonseun wat al die pad van Stellenbosch gery het tot in die vrystaat om ouers te vra. ek dink ook my Pa se goeie vriend Oom Willem is soms met ‘n pistool in die hand gegroet as hy middernag by ons aan kom vir ‘n lekker kuier,
Daar was natuurlik ander dinge waarvoor my Pa ‘n geweer gebruik het. Om slange wat te na aan die huis kom te skiet. Om slagbeeste te skiet en om honde te skiet.
Ek het nooit waargeneem hoe my pa en soms my broers die ossies vir slag skiet nie. Ongelukkig wanneer hulle die ossie nie met die eerste skoot kon vrek kry nie het die ossies weggehardloop al om ons plaashuis. ‘n Mens kon die ossie se weg vlug pad volg deur te luister na die desperate gebulk en doef doef van beeshoewe. Die gespanne maar opgewonde stemme van my pa en die werkers soos hulle die ossie volg al om die huis. Dan ‘n finale stilte na ‘n laaste skoot weergalm oor die grasvlaktes.
Die honde was natuurlik ‘n ander storie. ‘n Hartseer storie. Want die honde vang skape. Sodra hulle skape gevang het, was dit verby en ons kinders kon niks doen om hulle te red nie. As hulle eers een skaap gevang het hou hulle nooit op nie. Die armsalige getjank van ‘n hond, wat na vergewing soek. Nie ‘n lekker herinnering nie maar iets wat ons as plaaskinders aanvaar het.
Dan was daar Cheeky, ‘n Wit varkhond wat besluit het om skape te vang was net vir die met swak harte. Wat sy gedoen het was ystervarke jag en soms vang ook. In die oggend het sy baie tevrede, uit asem, bebloed met ystervark penne in die lyf, kom aandag soek. Daarvoor is sy darem nie geksiet nie. En dit was ook Cheeky wat my swaer (dieselfde een wat deur my Pa gegroet is met ‘n pistool) se biltong uit sy tas gesteel het, onder die bed.
afrikaans, geloof, kerk, kleintyd, Pa,, plaas, Sondag, Uncategorized
Oktober 2, 2017 Sungazer	Lewer kommentaar
Sondae was n groot dag op Demilander. Dit was asof al die beeste, die voels, die skape en die varke, maar alles selfs die bome, die blomme, en die gras geweet het dat dit Sondag was. Alles was rustig en stil. My Pa het selfs laat in die bed gebly en my Ma het altyd n lekker ontbyt gemaak. Paptert was n gewilde sondag ontbyt, met bacon. Dan was daar n groot ronde kaas brood met marmite. En koffie, behalwe my Pa het tee gedrink want hy het nie koffie gedrink nie. My Ma het soveel energie gehad. Vinnig geloop, vinnig kos gemaak, vinnig vir ons laat weet wat ons moet doen.
Sondae het ons op Pa en Ma se groot bed bymekaar gekom en ontbyt ge-eet. Terwyl ons almal nog in ons slaapklere was. Wat n lekker fees. Die son het rustig by die kamer venster in geskyn en ons gevul met n gevoel van Sondag heiligheid. Koor musiek geluister en sommer soms begin kerk luister op die radio nog voor ons almal helder wakker was.
Daar was spesiale klere vir kerk toe gaan wat natuurlik net vir kerk toe gaan gekoop is. Sykouse, skoene soms selfs hoedens en handskoene. Sekerlik het ons alaml vir mekaar geloer en gekyk wie het die mooiste rok aan en vir die ander geslag geloer en gewonder of hulle jou raak sien. Skelm, skelm geloer en gewonder.
Daar was ook glipse in die kerk. Soos die keer toe die dominee vra wat het die wysemanne aan Jesus geskenk gegee met sy geboorte en daar parmantig geantwoord word “parfuum” in plaas van goud, wierook en mirre. En die keer toe die dominee se vals tande uit sy mond geval het toe hy ‘n hoogte punt in sy preek bereik het. Maar ons praat liewers nie daarvan nie.
My ma was orrelis en darom was ons altyd vroeg in die kerk en het baie keer die oggend en die aand diens moes bywoon. So het ons die bybel goed leer ken. Die dominee vertel jou wat jy moet doen om uit die hel te bly en tussendeur sing jy gesange en psalms. Ek onthou die gevoel van my Pa se groot sterk veilige liggaam langs my. Soms het ek my kop teen sy skouer gelê. Dit was lekker. Die orrelspel was vir my die beste deel van die kerk toe gaan. En die lekker saam sing. En tot vandag toe kon ek nog nie ‘n kerk kry om die kindertyd kerk te vervang nie.
afrikaansdomineefamilieFeaturedgeloofgesangegroot wordherinneringekerkkleintydkoor musiekorrelorrellisPa,plaaspreekpsalmsSondagsuid afrika
Demilander, herinneringe, kleintyd, plaas, Uncategorized, Vrystaat
September 13, 2017 Sungazer	4 Kommentaar
Ek het baie kaalvoet rondgeloop op die plaas. Rondgeloop en als om my waargeneem. Meer soos ‘n afloerder, as iemand wat ten volle deel was van al die gebeure op die plaas. Maar kaalvoet het my gewortel in die plaasgrond, die gevoel van gras, klippies en grond het my glad nie geintimedeer nie. My voete was sterk en gesond. Met hulle kon ek boom klim, op mure en dakke rondloop, perdry en val.
Daar was mense wat die agterplaas skoon gevee het met besems wat van takke en lang geel gras gemaak was. Krom het hulle rondgeloop met ‘n ritme wat ‘n vredesgevoel in ons almal veroorsaak het. Babas op hulle rug toegevou met lappe. Die skraap klank van die besems ‘n slaap lied vir die babas. Skraap, skraap, slaap, slaap my kind. Vandag is die kaal grond toe gegroei met gras en word in toom gehou met ‘n rasende lem.
Ek het my verwonder aan die mense wat so gemaklik en rustig met die aarsde besems kon loop en vee. Teurg by hulle eie huisies het hulle dieselfde gedoen, trots skoon gevee. Kon ek hul pyn sien? Die pyn het later gekom toe daar nie meer grond was om skoon te vee nie.
Die persoon wat ons op die plaas gehou het, was ons pa. Kan jy jou self indink hoe sterk ‘n boer se karakter moet wees om ‘n plaas se klein gemeenskap te kan saam bind en te kan laat floereer op ‘n stuk grond?
Die telefoonpaal is ook sigbaar in die onderste foto. Hierdie foto is plus minus 40 jaar na onderste foto geneem.
Die agterplaas. Ek dink die gebou regs moes die buitenste kleinhuise gewees het. Lank reeds afgebreek. ‘n Foto van ou boet, ou sussies en Ouma min of meer 1970.
Featuredgroot wordherinneringekleintydOos-Vrystaatplaassuid afrikaVrystaat